ΓΡΑΠΤΗ ΕΡΩΤΗΣΗ E-0454/02

υποβολή: Isidoro Snchez Garca (ELDR) προς το Συμβούλιο

(27 Φεβρουαρίου 2002)

Θέμα: Πρόγραμμα μεταναστευτικής δράσης για το Μαρόκο

Είναι γνωστό και περιβόητο ότι από το 1999 το Συμβούλιο έχει σχεδιάσει πρόγραμμα δράσης με το Μαρόκο όσον αφορά τις μεταναστεύσεις αφρικανών πολιτών προς κράτη της Ευρωπαϊκής Ένωσης. Το όλο πρόγραμμα περιλάμβανε συνεκτικές και σφαιρικές δράσεις και σειρά μέτρων με σκοπό την διαφανή αντιμετώπιση των κοινωνικών και οικονομικών προβλημάτων που θέτει το όλο φαινόμενο.

Πώς εκτιμά το Συμβούλιο την εφαρμογή αυτού του προγράμματος δράσης εκ μέρους του Μαρόκο καθ' ήν στιγμήν έχει επισημανθεί σημαντική άφιξη μεταναστών στα Κανάρια Νησιά, εξαιρετικά απομακρυσμένη περιφέρεια της Ευρωπαϊκής Ένωσης και γειτονική προς την Αφρικανική ήπειρο·

Απάντηση

(27 Ιουνίου 2002)

Η μετανάστευση προς την Ευρωπαϊκή Ένωση μέσω του Μαρόκου απασχολεί το Συμβούλιο επί μονίμου βάσεως. Εξάλλου, το Συμβούλιο έχει απαντήσει επανειλημμένα σε ερωτήσεις μελών του Ευρωπαϊκού Κοινοβουλίου σχετικά με την δια θαλάσσης παράνομη μετανάστευση από την αφρικανική ήπειρο.

Πράγματι, το Συμβούλιο συγκρότησε, το Δεκέμβριο του 1998, την Ομάδα Υψηλού Επιπέδου για το Άσυλο και τη Μετανάστευση, η οποία ανέλαβε να εκπονήσει σχέδια δράσης όσον αφορά ορισμένες χώρες προέλευσης αιτούντων άσυλο και /ή παράνομων μεταναστών,ιοθετώντας σφαιρική προσέγγιση. Το Μαρόκο ήταν μία από τις χώρες που επελέγησαν για παρόμοια σχέδια δράσης και τον Οκτώβριο του 1999 το Συμβούλιο ενέκρινε το σχέδιο δράσης στο οποίο αναφέρεται ο αξιότιμος βουλευτής.

Για την εφαρμογή του σχεδίου δράσης, του οποίου οι πτυχές σχετικά με την ασφάλεια προκάλεσαν ορισμένες επιφυλάξεις εκ μέρους των μαροκινών αρχών, το Συμβούλιο, σε συνεννόηση με την Επιτροπή, κατέβαλε σημαντικές προσπάθειες για τη θέσπιση εταιρικής σχέσης. Η σχέση αυτήλοποιείται επί του παρόντος στο πλαίσιο της Συμφωνίας Σύνδεσης μεταξύ της Κοινότητας και του Μαρόκου, η οποία προβλέπει τη σύσταση ομάδας εργασίας σχετικά με τα κοινωνικά και μεταναστευτικά ζητήματα. Αυτή η ομάδα εργασίας εντόπισε τρία θέματα προτεραιότητας όσον αφορά τη συνεργασία στον τομέα της μετανάστευσης, και συγκεκριμένα τον κοινωνικοοικονομικό τομέα, τη νόμιμη μετανάστευση προς την Ένωση και την καταπολέμηση των κυκλωμάτων παράνομης μετανάστευσης, συμπεριλαμβανομένης της μετανάστευσης δια του Μαρόκου από περιοχές νοτίως της Σαχάρας.

Κατά τη σύνοδο του Συμβουλίου Σύνδεσης τον Οκτώβριο του 2001, η μαροκινή αντιπροσωπία ζήτησε τη βοήθεια της Ευρωπαϊκής Ένωσης για την καταπολέμηση της παράνομης μετανάστευσης καιπέβαλε σχέδιο νέων σχετικών δράσεων.

Η Ευρωπαϊκή Ένωση εξέφρασε ικανοποίηση γι' αυτό το αίτημα των μαροκινών αρχών και η Επιτροπή,πογραμμίζοντας τον σφαιρικό χαρακτήρα παρόμοιας δράσης, αποφάσισε να συμπεριλάβει στο Ενδεικτικό Εθνικό Πρόγραμμα MEDA 2001-2002 για το Μαρόκο ένα πρόγραμμα συνοριακών ελέγχων, με ενδεικτικό προϋπολογισμό 40 εκατομ. ευρώ. Το Ενδεικτικό Εθνικό Πρόγραμμα εγκρίθηκε από την Επιτροπή MED το Δεκέμβριο 2001 καιπεγράφη από τις μαροκινές αρχές τον Ιανουάριο 2002. Επί του παρόντος διεξάγονται διαβουλεύσεις με το Μαρόκο σχετικά με τις λεπτομέρειες εφαρμογής αυτού του σχεδίου. Σημειωτέον, εξάλλου, ότι στο πλαίσιο της γραμμής του προϋπολογισμού B7-667: ειδικές δράσεις με τις τρίτες χώρες, ορισμένα σχέδια που επελέγησαν για το 2001 αφορούν το Μαρόκο, και συγκεκριμένα τη διαχείριση των μεταναστευτικών ροών, την εθελοντική επιστροφή και την καταπολέμηση της παράνομης μετανάστευσης.